laion/Wikipedia-Exotic huggingface dataset:
פרדריק סודי

פרדריק סודי (באנגלית: Frederick Soddy; ‏2 בספטמבר 1877, איסטבורן, אנגליה – 22 בספטמבר 1956, ברייטון, אנגליה) היה כימאי אנגלי, חתן פרס נובל לכימיה לשנת 1921, "על עבודתו בכימיה של יסודות רדיואקטיביים ומחקריו בתחום האיזוטופים". סודי למד באיסטבורן קולג', והמשיך בלימודיו בקולג' האוניברסיטאי של ויילס באבריסטווית' ובקולג' מרטון, אוניברסיטת אוקספורד. הוא עבד כחוקר באוקספורד מ-1898 עד 1900. סודי נישא לויניפורד ביילבי ב-1908. ב-1900 היה למדגים בכימיה באוניברסיטת מק'גיל במונטריאול שבקנדה, שם עבד עם ארנסט רתרפורד בתחום הרדיואקטיביות. הוא ורת'רפורד הבינו כי ההתנהגות האנומלית של יסודות רדיואקטיביים נגרמת על ידי דעיכתם ליסודות אחרים. דעיכה זו הפיקה גם קרינת אלפא, בטא, וגמא. כאשר הרדיואקטיביות התגלתה לראשונה, איש לא ידע לבטח מה גרם לה. עבודתם הקפדנית של סודי ורת'רפורד הוכיחה כי התרחשה התמרה אטומית. סודי פרסם מספר ספרים ומאמרים שסייעו לפופולריזציה של ההבנה החדשה של הרדיואקטיביות. אלה היוו השראה לספרו של ה.ג. ולס מ-1914, "העולם יוצא לחופשי". הספר מתאר מלחמה בעתיד הרחוק, בה פצצות אטום מוטלות ממטוסים. הספר ידוע גם בשם "המלחמה האחרונה", ובו קם מן הכאוס עולם שוחר שלום. בספרו של סודי, "Wealth, Virtual Wealth and Debt", הוא משבח את הספר "העולם יוצא לחופשי". הוא אומר גם כי נראה שתהליכים אטומיים מספקים את אנרגיית הכוכבים. ב-1903, בשיתוף פעולה עם ויליאם רמזי ביוניברסיטי קולג' לונדון, סודי אימת כי דעיכה של רדיום מפיקה הליום. בין 1904 ל-1914 עבד סודי כמרצה באוניברסיטת גלאזגו, ושם הראה כי אורניום דועך לרדיום. שם גם הראה כי ליסוד רדיואקטיבי תיתכן יותר ממסה אטומית אחת, אף על פי שתכונותיו הכימיות לא ישתנו; עובדה זו הובילה למושג האיזוטופ. בשלב מאוחר יותר, הראה סודי כי גם ליסודות לא-רדיואקטיביים יכולים להיות מספר איזוטופים. בנוסף הראה כי אטום יורד שני מקומות במספרו האטומי בדעיכת אלפא, ועולה מקום אחר בדעיכת בטא. היה זה שלב מהותי לקראת הבנת היחסים בין משפחות של יסודות רדיואקטיביים. ב-1914 קיבל מינוי באוניברסיטת אברדין, שם עבד על מחקר הקשור למלחמת העולם הראשונה. ב-1919 עבר לאוניברסיטת אוקספורד, ועד שנת 1936 ארגן מחדש את כל המעבדות ותוכניות הלימוד בכימיה. ב-1921 קיבל פרס נובל לכימיה על עבודתו בתחום הדעיכה הרדיואקטיבית, ובמיוחד על ניסוח תיאורית האיזוטופים. סודי התעניין גם בטכנוקרטיה ובתנועת האשראי החברתי, כפי שמראים ספריו "Wealth, Virtual Wealth and Debt" משנת 1926 ו-"Money versus Man" מ-1933. Radioactivity (1904) The Interpretation of Radium (1909) The Chemistry of the Radioactive Elements (1912-1914) Matter and Energy (1912) Science and Life (1920) Wealth, virtual wealth and debt. The solution of the economic paradox (1926) The Interpretation of the Atom (1932) Money versus Man (1933) The Story of Atomic Energy (1949) Atomic Transmutation (1953) מדיה וקבצים בנושא פרדריק סודי בוויקישיתוף פרדריק סודי, באתר פרס נובל (באנגלית) הספר "The Interpretation of Radium" משנת 1909, זמין באתר אוניברסיטת ג'ורג'יה בפורמט DjVu, או בפורמט PDF פרדריק סודי, באתר אנציקלופדיה בריטניקה (באנגלית) פרדריק סודי (1877-1956), דף שער בספרייה הלאומית פרדריק סודי, באתר "Find a Grave" (באנגלית)
אמנות הבמה

אמנות הבמה (או: אמנויות הבמה) היא סוג של אמנות, בה האמן או האמנית משתמשים בפעולה, כמו תנועה או שימוש בקול, המהווה את היצירה האמנותית. לעיתים קרובות הפעולה מתבצעת ביחס לחפץ או נושא מסוים, וזאת בניגוד לאמנות חזותית, בה החפץ עצמו הוא היצירה. פעולה זו יכולה להתבצע על ידי יחיד או קבוצה במקום ובזמן נתונים ואורכה משתנה מיצירה ליצירה. אמנות במה יכולה להיות כל מצב שמערב ארבעה יסודות בסיסיים: זמן, מרחב, גוף המבצע ויחסי הגומלין בין המבצע לקהל. זאת בניגוד לאמנויות כגון ציור ופיסול שבהם הפריט מהווה את היצירה. אמנות הבמה יכולה להתחולל ללא במה מוכרת, ללא במה מוצבת, ללא במה. כל מקום יכול להיות מוגדר כבמה. לתחרות יש תפקיד מרכזי באמנות הבמה. שחקן או שחקנית אשר מצטיינים הן במשחק, הן בשירה והן בריקוד מכונים בדרך כלל איום משולש (באנגלית: triple threat). דוגמאות ידועות של אמנים שנחשבו ל"איום משולש" כוללות את ג'ין קלי, פרד אסטר, וג'ודי גרלנד. אמנות הבמה כוללת תחום נרחב של פעילויות אמנות, הכולל בתוכו ענפים רבים העוסקים בהופעה של האמן בפני קהל: משחק, ריקוד, מוזיקה, זמרה, תיאטרון, פנטומימה, קרקס, מאגיה ועוד. הקהל עשוי לנכוח במקום ההופעה בעת ביצועה (בתיאטרון, באולם קונצרטים, באצטדיון וכדומה), או, לצפות בה דרך מסך (בקולנוע, בטלוויזיה, באינטרנט), בשידור חי או בהקלטה. אמני הבמה עשויים להופיע כתחביב או כמקצוע, וההופעות עשויות להיות מוצגות בתשלום או בלעדיו. מדיה וקבצים בנושא אמנות הבמה בוויקישיתוף אמניות הבמה, דף שער בספרייה הלאומית Eisenberg, J., & Thompson, W. (2011). The Effects of Competition on Improvisers' Motivation, Stress, and Creative Performance. Creativity Research Journal, 23(2), 129-136. Romano, Tricia. "Natalie Portman, Black Swan, and the Death of the 'Triple Threat'". The Daily Beast. נבדק ב-3 באפריל 2015. {{cite web}}: (עזרה) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
ה'תשכ"ח

ה'תשכ"ח (5,728) ובקיצור תשכ"ח – היא שנה עברית אשר החלה ביום א' בתשרי, אור ל-5 באוקטובר 1967, והסתיימה ביום כ"ט באלול, 22 בספטמבר 1968. המולד של תשרי חל ביום רביעי, 7 שעות ו-766 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה שנייה לשמיטה, ושנת 9 במחזור העיבור ה-302. תקופת ניסן שבשנה זו היא תחילת שנת 16 (סימנה יויאז) במחזור השמש ה-205. שנה זו היא שנת 1,899 לחורבן הבית, ושנת 2,279 לשטרות. מדינת ישראל חגגה ביום העצמאות ה'תשכ"ח 20 שנות עצמאות. י"ח בתשרי - המשחתת "אח"י אילת" טובעה באמצעות טילים שנורו אליה מספינות טילים מצריות, 47 מאנשי צוותה נהרגו י"ט בחשוון - החלטה 242 של מועצת הביטחון של האו"ם, הקובעת עקרונות לשלום במזרח התיכון ח' בטבת - הצוללת אח"י דקר יוצאת מנמל פורטסמות' שבאנגליה לנמל חיפה, הפלגה שבמהלכה אבדה הצוללת כ' בטבת - מפא"י, אחדות העבודה - פועלי ציון ורפ"י מתאחדות ומקימות את מפלגת העבודה הישראלית כ"ד בטבת - הקשר האחרון עם הצוללת אח"י דקר כ"ד בטבת - נעלמה הצוללת אח"י דקר במימי הים התיכון ז' בשבט - נוסד המושב מחולה, היישוב הראשון בבקעת הירדן כ"א באדר - כוח צה"ל מבצע את פעולת כראמה בירדן י"א באלול - פיגוע בתחנה המרכזית בתל אביב, על ידי מחבלים שהניחו חומר נפץ, הרוג אחד וחמישים פצועים ט' בתשרי - עליזה בלוך, ראשת עיריית בית שמש ט"ו בכסלו - הרצי הלוי, הרמטכ"ל ה-23 של צה"ל כ"ז בכסלו - לימור גולדשטיין, שחקנית ישראלית א' בסיוון - רשף חן, חבר הכנסת מטעם שינוי כ"א באב - דבורה מסינג, שחקנית כ' בכסלו - יעקב כ"ץ חבר הכנסת מטעם פועלי אגודת ישראל (נולד ה'תרס"ז) כ"ה באדר - ד"ר ברוך מרדכי מרגליות, מחשובי חוקרי הספרות התלמודית ותקופתה ב' בניסן - רבי יעקב יוסף טוורסקי, האדמו"ר השלישי בשושלת סקווירא יב באלול - חכם מנחם מנשה, מייסד חברת אהבת חיים. מקבלי פרס ישראל לשנת תשכ"ח הם: עובדיה הדייה - ספרות תורנית משה יחיאל הלוי אפשטיין - ספרות תורנית שמואל ייבין - מדעי היהדות בנימין מזר - מדעי היהדות דב סדן - מדעי היהדות שמואל סמבורסקי - מדעי הרוח שלמה פינס - מדעי הרוח אביגדור המאירי - ספרות יפה נתן אלתרמן - ספרות יפה יעקב ברמן - חינוך אלכסנדר מרדכי דושקין - חינוך שושנה פרסיץ - חינוך דוד הורוביץ - מדעי החברה שמעון אגרנט - מדעי המשפט עמנואל גולדברג - מדעים מדויקים ארנסט דוד ברגמן - מדעי החיים חיים שיבא - רפואה חנן אופנהיימר - חקלאות יצחק דנציגר - פיסול יוסף מילוא - תיאטרון גרטרוד קראוס - מחול בנימין אידלסון - אדריכלות להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תשכ"ח
ה'תשכ"ו

ה'תשכ"ו (5,726) ובקיצור תשכ"ו – היא שנה עברית אשר החלה ביום א' בתשרי, אור ל-27 בספטמבר 1965, והסתיימה ביום כ"ט באלול, 14 בספטמבר 1966. המולד של תשרי חל ביום ראשון, שעה אחת ו-381 חלקים. לפיכך זו שנה מסוג בחג. איננה מעוברת, ואורכה 353 ימים. זו שנת שמיטה, ושנת 7 במחזור העיבור ה-302. תקופת ניסן שבשנה זו היא תחילת שנת 14 (סימנה ידלוז) במחזור השמש ה-205. שנה זו היא שנת 1,897 לחורבן הבית, ושנת 2,277 לשטרות. מדינת ישראל חגגה ביום העצמאות ה'תשכ"ו 18 שנות עצמאות. ד' בחשוון – הוענק פרס נובל לספרות לסופר שמואל יוסף עגנון ז' בחשוון – המערך (הראשון) בראשות לוי אשכול זוכה בבחירות לכנסת השישית כ"ו בחשוון – נחנך נמל אשדוד, הנמל המודרני השני בישראל כ' בטבת – לוי אשכול מציג את ממשלתו השלישית (השלוש עשרה במנין הממשלות) בפני הכנסת כ"ז בטבת – אינדירה גנדי נבחרת לראש ממשלת הודו ח' באדר – אייבי נתן יוצא במטוס פרטי למצרים ונוחת בפורט סעיד. הוא מגורש כעבור יממה ג' בניסן – תחילת השידורים של הטלוויזיה החינוכית כ"ט באב – מטוס מיג-21 עיראקי נוחת בבסיס חצור של חיל האוויר הישראלי במסגרת מבצע יהלום י"ד באלול – חנוכת משכן הכנסת בקריית הממשלה שבגבעת רם בירושלים. ו' בתשרי – דוד ד'אור, זמר ישראלי כ"ה בכסלו – מוסי רז, חבר הכנסת מטעם מרצ ג' בטבת – הרב זמיר כהן, יו"ר ארגון הידברות ד' בטבת – אמיר בן-דוד, עיתונאי, תסריטאי ומוזיקאי ישראלי י"ג בטבת – ישראל מימון, מזכיר הממשלה לשעבר י"ב באדר – עדי גורדון, כדורסלן ישראל י"ז בניסן – צביקה הדר, שחקן ומנחה ישראלי ו' בסיוון – ניר קלינגר, שחקן כדורגל לשעבר וכיום מאמן כדורגל ישראלי כ"ה באב – דניאל יאמר, איש עסקים יהודי-גרמני י"ט בתשרי – אברהם הלוי פרנקל, מתמטיקאי ישראלי (נולד ה'תרנ"א) ה' בטבת – אברהם שפירא, ראש השומרים בפתח תקווה כ' באדר – ויקטור בראונר, צייר יהודי-רומני (נולד ב-ה'תרס"ד) י"א באייר – ישראל בר, מרגל ישראלי ז' באלול – משה קוסביצקי, מגדולי החזנים בדורנו מקבלי פרס ישראל לשנת תשכ"ו הם: שלמה מורג – מדעי היהדות הרב יצחק אריאלי – ספרות תורנית יעקב פולוצקי – מדעי הרוח משה רודולף בלוך – מדעי החיים אל מנספלד – אדריכלות דורה גד – אדריכלות להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בחג שנה מסוג בחג, ובה 353 ימים. שנה "פשוטה": שאיננה מעוברת ובה חודש אדר אחד. שנה "חסרה": שבה חשוון וכסלו בני 29 יום כל אחד י"ג באדר חל בשבת, ולכן תענית אסתר מוקדמת ליום חמישי י"א באדר. ה'תשכ"ו
ה'תשכ"ה

ה'תשכ"ה (5,725) ובקיצור תשכ"ה – היא שנה עברית אשר החלה ביום א' בתשרי, אור ל-7 בספטמבר 1964, והסתיימה ביום כ"ט באלול, 26 בספטמבר 1965. המולד של תשרי חל ביום שני, 3 שעות ו-872 חלקים. לפיכך זו שנה מסוג בשז. היא מעוברת, ואורכה 385 ימים. זו שנה שישית לשמיטה, ושנת 6 במחזור העיבור ה-302. תקופת ניסן שבשנה זו היא תחילת שנת 13 (סימנה יגלהא) במחזור השמש ה-205. שנה זו היא שנת 1,896 לחורבן הבית, ושנת 2,276 לשטרות. מדינת ישראל חגגה ביום העצמאות ה'תשכ"ה 17 שנות עצמאות. י"ז בטבת - לוי אשכול מציג את ממשלתו השנייה (השתים עשרה במניין הממשלות) בפני הכנסת כ"ז בטבת - פיגוע ראשון של הפת"ח כ"א בשבט - סוריה מודיעה כי לכדה את אלי כהן ג' באדר ב' - המרגל הישראלי וולפגנג לוץ נתפס במצרים י' באדר ב' - ישראל וגרמניה מודיעות על החלטתן לכונן יחסים דיפלומטיים ביניהן ט"ז באייר - אלי כהן, מרגל ישראלי שפעל בסוריה מוצא להורג לאחר שנתפס (נולד ב-ה'תרפ"ה) ט' באייר - מוזיאון ישראל נחנך בירושלים י"ז באייר - הוקם המערך בין מפא"י ואחדות העבודה - פועלי ציון ג' בסיוון - מרכז מפא"י מעדיף את לוי אשכול על פני דוד בן-גוריון כמועמד המפלגה לראשות המפלגה, מה שמביא לפרישתו של בן-גוריון עם אישים נוספים ולהקמת רפ"י ד' באלול - דוד בן-גוריון, יוסף אלמוגי, שמעון פרס וחנה למדן מודחים ממפלגת מפא"י בגלל הקמת מפלגת רפ"י ז' בטבת - בוני גינצבורג, שוער ישראלי י"ח בטבת - יוסי בבליקי, זמר ישראלי וסולן להקת פונץ' כ"ה באדר ב' - אלישבע גרינבאום, משוררת ומחזאית ישראלית (נפטרה ה'תשס"ה) כ"ד באייר - מירי רגב, שרת התרבות וחברת כנסת מטעם הליכוד. בעבר הייתה הצנזורית הצבאית הראשית ודוברת צה"ל כ"ו באייר - אלון אבוטבול, שחקן ישראלי ו' בסיוון - אלי יצפאן, בדרן, שחקן, מנחה טלוויזיה ישראלי כ' באדר א' - פליקס פרנקפורטר, שופט בית המשפט העליון של ארצות הברית (נולד ה'תרס"ג) ט"ז באייר - אלי כהן, מרגל ישראלי שפעל בסוריה מוצא להורג לאחר שנתפס (נולד ב-ה'תרפ"ה) י"ג בסיוון - מרטין בובר, פילוסוף יהודי (נולד ב-ה'תרל"ח) כ' בסיוון - ברנרד ברוך (Bernard Baruch) מומחה פיננסי ויועצו הכלכלי של הנשיא ג'ון פ. קנדי (נולד ב-ה'תר"ל) ז' בתמוז - משה שרת, ראש הממשלה השני של מדינת ישראל ל' באב - יואל רקח, פיזיקאי ישראלי מקבלי פרס ישראל לשנת ה'תשכ"ה הם : שלמה צמח - ספרות יפה שלמה דיקמן - ספרות יפה קרל פרנקנשטיין - חינוך צבא הגנה לישראל - חינוך יהודית שובל - מדעי החברה פרופ' עמוס דה-שליט - מדעים מדויקים פרופ' יגאל תלמי - מדעים מדויקים שמואל סטולר - חקלאות מרדכי סתר - מוזיקה להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשז שנה מסוג בשז, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תשכ"ה
ה'תשכ"ד

ה'תשכ"ד (5,724) ובקיצור תשכ"ד – היא שנה עברית אשר החלה ביום א' בתשרי, אור ל-19 בספטמבר 1963, והסתיימה ביום כ"ט באלול, 6 בספטמבר 1964. המולד של תשרי חל ביום רביעי, 18 שעות ו-1076 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה חמישית לשמיטה, ושנת 5 במחזור העיבור ה-302. תקופת ניסן שבשנה זו היא תחילת שנת 12 (סימנה יביגז) במחזור השמש ה-205. שנה זו היא שנת 1,895 לחורבן הבית, ושנת 2,275 לשטרות. מדינת ישראל חגגה ביום העצמאות ה'תשכ"ד 16 שנות עצמאות. ט' בטבת - יצחק רבין מתמנה לרמטכ"ל כ' בטבת - האפיפיור פאולוס השישי מגיע לביקור בישראל י"ב באדר - מוחמד עלי זוכה בפעם הראשונה באליפות העולם באיגרוף במשקל כבד בקרב נגד סוני ליסטון כ"ב בסיוון - הקמת אש"ף כ"ג בסיוון - ישראל זוכה בגביע אסיה בכדורגל ל' בסיוון - הופעל לראשונה המוביל הארצי, פרויקט המים הלאומי של מדינת ישראל, אשר מזרים את מי הכנרת עד לנגב ג' בתשרי - ארנון גולדפינגר, במאי קולנוע, תסריטאי ויוצר דוקומנטרי ל' בתשרי - עידו שמי, אמן רב תחומי ישראלי י"ח בחשון - יאיר לפיד, ראש הממשלה ה-14 של מדינת ישראל, עיתונאי, שחקן וסופר ט"ו בשבט - רוחמה אברהם, חברת הכנסת מטעם הליכוד וקדימה י"ח בשבט - אלי אוחנה, כדורגלן עבר ומאמן כדורגל ישראלי ט' באדר - גל זייד, במאי ושחקן ישראלי כ"ו באדר - אייל שכטר, מוזיקאי ושחקן ישראלי ה' בניסן - קרן מור, שחקנית ישראלית ה' בניסן - מוטי איוניר, כדורגלן ישראלי ומאמן כדורגל י"א באייר – אביב כוכבי, הרמטכ"ל ה-22 של צה"ל ח' בסיוון - בערל לאזאר, הרב הראשי לרוסיה י"א באלול - עמרי שרון, פוליטיקאי ישראלי ט' בטבת - טריסטן צארה, משורר יהודי ממוצא רומני, ממיסדי תנועת הדאדא (נולד ב-ה'תרנ"ו) ב' בשבט - אהרן ציזלינג, חבר הכנסת מטעם מפ"ם ואחדות העבודה, מחותמי מגילת העצמאות (נולד ב-ה'תרס"א) י"ד בשבט - לייב גלאנץ, חזן ומלחין (נולד ב-ה'תרנ"ח). מקבלי פרס ישראל לשנת תשכ"ד הם: זאב בן-חיים - מדעי היהדות משה זילברג - מדעי המשפט משה רחמילביץ' - רפואה מאיר מרגלית - תיאטרון להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תשכ"ד
תשלומי ארבעה וחמישה

בדין העברי, תשלומי ארבעה וחמישה הם תשלומי קנס המושתים על מי שגנב שור או שה, וטבח או מכר את הגניבה לפני שנתפס. קנס זה נמנה במסכת בבא קמא בכלל עשרים וארבעה אבות נזקין. דין זה נכתב במפורש בתורה בפרשת משפטים: כִּי יִגְנֹב אִישׁ שׁוֹר אוֹ שֶׂה וּטְבָחוֹ אוֹ מְכָרוֹ חֲמִשָּׁה בָקָר יְשַׁלֵּם תַּחַת הַשּׁוֹר וְאַרְבַּע צֹאן תַּחַת הַשֶּׂה — ספר שמות, פרק כ"א, פסוק ל"ז בתלמוד מבואר שעונש זה מושת על הגנב, מאחר שלא הסתפק רק בגניבה אלא העמיק את חטאו ומכר או שחט את החפץ הנגנב: ”אמר רבי עקיבא: מפני מה אמרה תורה טבח ומכר משלם תשלומי ארבעה וחמשה? מפני שנשתרש בחטא ... כדאמר רבא: מפני ששנה בחטא".” (תלמוד בבלי, מסכת בבא קמא, דף ס"ז, עמוד ב'). בטעם ההבדל בין שור שמשלם חמישה ושה שמשלם ארבעה נאמרו בתלמוד שתי הסברים: לדעת רבי מאיר הטעם שהחמירו בשור הוא מפני שביטל את בעל השור ממלאכתו בכך שגנב את שורו: ”אמר רבי מאיר בא וראה כמה גדול כח של מלאכה שור שביטלו ממלאכתו חמשה שה שלא ביטלו ממלאכתו ארבעה” (תלמוד בבלי, מסכת בבא קמא, דף ע"ט, עמוד ב'). לדעת רבי יוחנן בן זכאי התורה הורידה מעונשו של גונב שה מפני שהבזה בגניבתו:”אמר רבן יוחנן בן זכאי בא וראה כמה גדול כבוד הבריות שור שהלך ברגליו חמשה שה שהרכיבו על כתיפו ארבעה”. הרמב"ם בספרו מורה נבוכים סבור כי הטעם שהתורה הכפילה את עונש גונב שה מגניבת שאר המטלטלים הוא מחמת שניתן בקלות לגנוב את השה שדרכו להיות בשדה, ומחמת כן הוצרכה התורה להחמיר במשפטו: ”ודע כי כל אשר יהיה מן העבירה והחטא יותר נמצא ויותר קרוב להיעשות, ראוי שיהיה עונשו יותר קשה כדי שיימנעו ממנו. והעניין שאינו נמצא רק מעט, עונשו יותר קל. ומפני זה היה תשלומי גונב צאן כפל תשלומי שאר המטלטלים, רוצה לומר תשלומי ארבעה. ובתנאי שהוציאם מתחת ידו במכר או ששחטם. מפני שמנהגם הוא על הרוב תמיד להיותם בשדות וא"א לשמרם כמו ששומרים הדברים שבתוך המדינה. ומפני זה מדרך הגונבים אותם שימהרו למכרם עד שלא יודעו אותם, או לשחוט אותה בעבור שתשתנה צורתם. ומפני זה היה עונש העניין הנמצא יותר גדול. ותשלומי גנבת הבקר הוסיף בו אחד מפני שגנבתן קלה יותר, כי הצאן ירעו מקובצים ואפשר לרועה לשומרם ויותר מה שאפשר לגנבם הוא בלילה. אמנם הבקר ירעו מפוזרים מאד, כבר נזכר זה בספר העבודת הנבטי"ה וא"א לרועה לשומרם ותרבה בהם הגנבה” (מורה נבוכים פרק ג, מא). כתב הרמב"ם: "תשלומי כפל נוהגין בכול, חוץ משה ושור: שהגונב את השה או את השור, וטבח או מכר--משלם על השה תשלומי ארבעה, ועל השור תשלומי חמישה". אם הגניבה עודה תחת יד הגנב, משלם הגנב תשלומי כפל. אם הגנב קנה את הטלה בשינוי, או בייאוש לפי השיטות שייאוש לבדו קונה. ולאחר שכבר קנה את הבהמה הוא טבח ומכר. הגנב פטור מתשלומי ארבעה וחמישה כי שלו הוא טובח שלו הוא מוכר. היות שטוען טענת גנב הוקש לגנב, אף הלכה זו נאמרה גם בטוען טענת גנב, שאם אחרי שטען השומר טענת גנב ונשבע על כך, והודה לשקר טבח ומכר את הבהמה מתחייב תשלומי ד' וה'. בטביחה ומכירה בשונה מכל עבירות בתורה בהם קיים בכלל שאין שליח לדבר עבירה כאן יש חריג מיוחד ואם הגנב שלח שליח לשחוט את הבהמה הגנב מתחייב בד' וה'. במקור הדין נחלקו בגמרא אפשרות אחת היא שהיות ומכירה לא ניתן לבצע אלא בשיתוף מישהו נוסף, גם בטביחה אם שיתף מישהו נוסף, השליחות חלה, אפשרויות נוספות הם או מהמילה או המיותרת או מהמילה תחת המיותרת. תשלומי כפל קנס (הלכה) הערך "תשלומי ארבעה וחמישה", באתר ויקישיבה (מתוך ספרו של אחיקם קשת קובץ יסודות וחקירות השלם) הערך "ארבעה וחמשה", במיקרופדיה תלמודית, באתר ויקישיבה משנה תורה לרמב"ם, ספר נזקים, הלכות גניבה, פרק א', הלכה ו'. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
חווה

האם התכוונתם ל... חוה – האישה הראשונה לפי ספר בראשית, אשת אדם הראשון אדם וחוה – האיש והאישה הראשונים על-פי ספר בראשית חוה המיטוכונדרית (גנטיקה) – האם הקדמונית המשותפת לכלל בני האדם חווה חקלאית – שטח אדמה המיועד להפקת מזון מהחי או מהצומח חוות חקלאיות בארץ ישראל חוות שרתים (מחשוב) – אוסף של שרתים המיועדים לבצע משימות מעבר ליכולתו של שרת יחיד תרבות הכל אודות חוה – סרט קולנוע אמריקאי משנת 1950 בנות חוה – הרכב מוזיקלי נשי ישראלי שפעל בשנות ה-70 של המאה ה-20 בלאגן בחווה – סרט קולנוע קומי-מוזיקלי גרמני-אמריקאי משנת 2006 חברים בחווה – סדרה קומית מונפשת המהווה ספין אוף לסרט "בלאגן בחווה" יוּ חְוָוה (יליד 1960) – סופר סיני אישים ששמם הפרטי הוא חווה אישים ששמם הפרטי הוא חוה
פפירוס נאש

פפירוס נאש הוא כינוי לארבעה מקטעי פפירוס שהתגלו בשנת 1898 במצרים על ידי הארכאולוג וולטר ל' נאש (Nash), ופורסמו לראשונה בשנת 1903. בפפירוס, הכתוב בכתב עברי מרובע מהצורה של שלהי תקופת בית שני, מופיע נוסח קדם-מסורה של עשרת הדיברות, כשלאחריו מופיעה תחילתה של פרשת שמע ישראל. עד גילוי מגילות מדבר יהודה ולוחיות ברכת כהנים, היה נוסח זה הטקסט המקראי הקדום ביותר שהתגלה, ובעל משמעות רבה לחקר נוסח המקרא. מקטעי הפפירוס נרכשו בשנת 1898 מסוחר מצרי מקומי על ידי הארכאולוג וולטר ל' נאש, והם נמסרו לספריית אוניברסיטת קיימברידג', שם הם מופקדים כיום (מס' 233). הם פורסמו לראשונה בשנת 1903 על ידי סטנלי ארתור קוק (אנ'), שתיארך אותם למאה השנייה לספירה; אולם מחקרים שבאו לאחר מכן הקדימו את תיארוך הפפירוס למחצית השנייה של המאה השנייה לפנה"ס (150–100 לפנה"ס). באותם ימים היה זה גילויו של הטקסט המקראי הקדום ביותר שנמצא אי פעם, וחשיבותו לחקר נוסח המקרא הייתה גדולה. כחמישים שנה לאחר מכן התגלו בחורבת קומראן שבמדבר יהודה כדי חרס עם מאות מגילות (לצד מספר מגילות שנמצאו באתרים נוספים באזור) שזמנם קדום לפפירוס נאש, המתוארכים למאה השנייה לפנה"ס, ואשר הזניקו את חקר נוסח המקרא מספר צעדים קדימה. לשם השוואה, הממצא הקדום ביותר שנמצא נכון להיום הוא לוחיות ברכת כהנים – שתי לוחיות כסף גלולות שנמצאו במערת קבורה בכתף הינום בירושלים, המתוארכות בקירוב לשנת 600 לפנה"ס. ארבעת מקטעי הפפירוס מרכיבים 24 שורות, וניתן לזהות חלקים מ-2–3 אותיות שככל הנראה הרכיבו את השורה ה-25. הפפירוס קטוע כאמור בחלקו התחתון ובשני שוליו, אולם על סמך הטקסט ששרד ניתן לשער את החסר. ב-21 השורות הראשונות מופיע נוסח קדם-מסורה של עשרת הדיברות, כשבסיומו (באמצע השורה ה-21) הותיר הסופר רווח עד לסוף השורה. בשורות הבאות מופיעה תחילתה של פרשת שמע ישראל (המופיעה במקרא בספר דברים בסמיכות לפרשת עשרת הדיברות) גם היא בנוסח קדם-מסורה. Cook, Stanley A. "A Pre-Massoretic Biblical Papyrus." Proceedings of the Society of Biblical Archaeology 25 (1903): 34-56. Albright, William F. "A Biblical Fragment from the Maccabean Age: The Nash Papyrus." Journal of Biblical Literature 56 (1937): 145-176. ביקורת נוסח המקרא ממצאים מקראים קדומים נוספים: לוחיות ברכת כהנים מגילות מדבר יהודה כתובת יהואש (חשודה כזיוף) מדיה וקבצים בנושא פפירוס נאש בוויקישיתוף F. C. Burkitt, The Hebrew Papyrus of the Ten Commandments, The Jewish Quarterly Review, 15, 392-408 (1903) Emanuel Tov ,Textual criticism of the Hebrew Bible, pp-118 The Nash Papyrus – An Ancient Witness, United Israel World Union, ‏2017-02-20 (באנגלית אמריקאית)
ים השלווה

ים השלווה (בלטינית: Mare Tranquillitatis; באנגלית: Sea of Tranquility) הוא ים ירחי הנמצא בתוך אגן השלווה. הקואורדינטות הסֶלֶנוֹגרפיות שלו הן וקוטרו 873 קילומטרים. ב-1965 התרסקה בים השלווה הגשושית ריינג'ר 8, לאחר ששידרה בהצלחה 7,137 תצלומים של הירח ב-23 הדקות האחרונות של משימתה. בים השלווה נחתה גם נחתת הירח של משימת אפולו 11. נחיתה זו הייתה הנחיתה המאוישת הראשונה על הירח. לאתר הנחיתה ניתן השם בסיס השלווה, ושלושה מכתשים קטנים מצפון לבסיס נקראו מכתש אולדרין, מכתש קולינס ומכתש ארמסטרונג על שם האסטרונאוטים של משימה זו. ליד ים השלווה נתגלה פיר המוביל למערה תת-קרקעית גדולה, שאולי תוכל לשמש בסיס לאסטרונאוטים. גאולוגיה של הירח סלנוגרפיה מדיה וקבצים בנושא ים השלווה בוויקישיתוף גרדיאן, התגלתה מערה בירח, שיכולה לשמש כבסיס לאסטרונאוטים, באתר הארץ, 17 ביולי 2024